आंखो देखी: भीड देखकर बड़ा दी ड्राइवर ने स्पीड, तिनकों की तरह हवा में उड़े लोग

सिवनी/जबलपुर. मध्यप्रदेश केसिवनी जिले के आदेगांव के पास देवी मंदिर से निकल रहे जुलूस में सोमवार को बेकाबू कंटेनर (ट्रक) घुस गया। इस घटना में 8 लोगों की मौत हो गई जबकि 20 से अधिक घायल हैं। जिनमें 6 की हालत गंभीर बनी हुई है। कैसे घटी घटना...

- हादसे के वक्त ट्रक की गति इतनी तेज थी कि तीन लोग तो उसमें फंसकर करीब आधा किमी तक घिसटते गये।

- ट्रक का तांडव उस वक्त रुका जब वह एक चट्टान से टकरा गया।

- घटना के तत्काल बाद चालक कंटेनर छोड़कर फरार हो गया।

- यह तय नहीं हो पाया कि ट्रक के ब्रेक फेल थे या जानबूझकर इस घटना को अंजाम दिया गया। मामले की जांच की जा रही है।

- गंभीर रूप से घायल लोगों को जबलपुर रेफर किया गया है। मृतकों के परिजनों को 50-50 रुपए हजार का मुआ‌वजा दिया गया है।

लोग तिनकों की तरह उड़ रहे थे

- घटना के एक प्रत्यक्षदर्शी ने बताया कि हम सभी बहुत खुश थे। नौ दिनी नवरात्रि के समापन पर जवारा निकालने का कार्यक्रम रखा गया था। - यह मंदिर आसपास के कई गांव के लोगों के लिए श्रद्धा का केन्द्र है । इसीलिए सभी जगह से हजार की संख्या में लोग आये थे। - दोपहर में करीब साढ़े तीन बजे मंदिर के अंदर से बाहर जवारा कलश लेकर आये। - प्रत्यक्षदर्शी ने बताया कि हमने देखा एक दौड़ता हुआ कंटेनर ट्रक हमारी तरफ बढ़ रहा है। लोग चिल्लाये- रोको ट्रक। - लेकिन ड्राइवर ने स्पीड कम करने की बजाए बढ़ा दी। मेरे आसपास के लोग तिनकों की तरह उड़ते रहे। - चारों तरफ चीख पुकार मची थी। खून से पूरी सड़क लाल हो गई। ट्रक काल की भांति आगे बढ़ता गया। आखिरकार एक चट्टान में टकराकर रुक गया। - ट्रक में फंस कर कई लोग घिसटते चले गये उनके शवों को बाद में निकाला गया।

आगे की स्लाइड्स में पढ़िए मृतकों के नाम...